**Anexa nr. 4 la Ordinul ministrului mediului, apelor și pădurilor nr. ..........................**

**PLAN de implementare a măsurii 4**

|  |  |  |  |  |  |
| --- | --- | --- | --- | --- | --- |
| **Denumirea măsurii:** | | | | | |
| **Dezvoltarea și optimizarea Rețelei Naționale de Monitorizare a Calității Aerului din România (RNMCA) conform prevederilor legislative europene.** | | | | | |
| **Instituția responsabilă de implementare:** | | | | | |
| Ministerul Mediului, Apelor și Pădurilor (MMAP), ANMAP, Consiliul General al Municipiului București, Consiliile Locale Iași, Timișoara, Brașov, Cluj-Napoca. | | | | | |
| **Persoana desemnată din MMAP responsabilă cu transmiterea informațiilor referitoare la implementarea, monitorizarea și transmiterea datelor privind ducerea la îndeplinire a măsurii** | | | | | |
|  | | | | | |
| **Persoana din cadrul MF-CAECP care solicită și primește datele privind ducerea la îndeplinire a măsurii:** | | | | | |
| Daniela Stoian – consilier superior, CAECP - Ministerul Finanțelor | | | | | |
| **Obiectivul din Planul Strategic Instituțional (PSI) al MMAP pentru perioada 2025-2028 căruia îi corespunde măsura** | | | | | |
| Obiectivul Strategic 4: Protecția mediului | | | | | |
| **Activitățile din cadrul PSI al MMAP de realizat pentru implementarea măsurii** | | | | | |
| PSI 2025-2028  Programul 4: Protecția Mediului  Sub-programul 4.3: Evaluarea și gestionarea calității aerului, emisiilor atmosferice, zgomotului ambiant și prevenirea și controlul poluării prin promovarea instrumentelor de performanță de mediu și consolidarea rapoartelor către instituțiile europene și internaționale  Măsura 4.3.1 Asigurarea funcționării RNMCA  Măsura 4.3.2 Dezvoltarea și modernizarea RNMCA  PSI 2026-2029  Programul 4: Protecția Mediului  Măsura 4.1 Funcționarea, dezvoltarea și modernizarea RNMCA  Conform art. 4, alin.(4) din Legea nr. 104/2011 privind calitatea aerului înconjurător, RNMCA este obiectiv de interes public național, aflat în administrarea autorității publice centrale pentru protecția mediului. RNMCA include instrumentele de prelevare și măsurare amplasate în punctele fixe și echipamentele de laborator aferente acestora, precum și echipamentele necesare colectării, prelucrării, transmiterii datelor și informării publicului privind calitatea aerului înconjurător  În data de 26.10.2023 a fost semnat Acordul-cadru de servicii (nr. 159) pentru „Dezvoltarea și optimizarea Rețelei Naționale de Monitorizare a Calității Aerului din România (servicii de optimizare pentru echipamente și achiziție de echipamente noi)” a cărui durata este de 48 luni de la semnarea lui (26.10.2027). Sursa de finanțare pentru acest Acord-cadru o reprezintă bugetul Fondului pentru Mediu. În baza acestui acord, până în prezent, au fost semnate 5 contracte subsecvente, care au avut/au ca obiect:   * prestarea de servicii de revizie generală (finalizat); * reparații (finalizat); * întreținere preventivă pentru 12 luni (în derulare); * relocarea unor echipamente (în derulare); * asigurarea continuității funcționării echipamentelor de măsurare - furnizarea de materiale standard pentru calibrare și consumabile (în derulare); * furnizarea de echipamente pentru înlocuirea unor echipamente uzate fizic, dar și pentru conformarea cu angajamentele asumate în calitate de stat membru (în derulare).   Chiar dacă echipamentele au beneficiat de revizie și reparații, în perioada de întreținere preventivă, există posibilitatea ca unele valori înregistrate să fie invalidate prin aplicarea procedurii QA/QC din cauza uzurii fizice a acestor echipamente.  Deoarece fondurile naționale sunt limitate, Ministerul Mediului, Apelor și Pădurilor a realizat demersuri pe lângă Ministerul Investițiilor și Proiectelor Europene în vederea promovării ghidului solicitantului cu condițiile de accesare a finanțării din Programul Dezvoltare Durabilă (PDD) 2021-2027 pentru un apel de proiecte noi privind Îmbunătățirea monitorizării calității aerului, parte a Acțiunii 2.2 - Îmbunătățirea monitorizării calității aerului pentru îndeplinirea cerințelor de monitorizare și reducere a emisiilor rezultate din directive, din cadrul Priorității 2 - Protecția mediului prin conservarea biodiversității, asigurarea calității aerului și remediere a siturilor contaminate.  Acest apel de proiecte are prevăzut un buget total (UE + buget de stat) de 14,70 mil. euro.  Scopul acestor proiecte este dezvoltarea și modernizarea RNMCA, prin achiziția de echipamente noi, prin înlocuirea/modernizarea/relocarea stațiilor existente de monitorizare a calității aerului, inclusiv a echipamentelor/instrumentelor/dispozitivelor existente destinate măsurării continue a calității aerului care sunt uzate din punct de vedere tehnic și moral, cu asigurarea complementarității investițiilor cu cele din Programul Operațional Infrastructura Mare, în vederea creșterii performanței RNMCA la nivelul celor mai noi exigențe europene și continuarea conformării cu cerințele de asigurare și control a calității datelor și de raportare a României către instituțiile europene/internaționale.  În cadrul proiectului ” Îmbunătățirea sistemului de evaluare și monitorizare a calității aerului la nivel național – etapa II” este prevăzută activitatea de verificare a performantelor RNMCA și identificarea necesităților de modernizare/dezvoltare ulterioare, cu estimarea costurilor necesare pentru întreținerea și/sau înlocuirea echipamentelor în viitor, luând în considerare cele mai noi progrese legislative la nivel european în domeniul calității aerului[[1]](#footnote-1) | | | | | |
| **Programul bugetar din care face parte măsura** | | | | | |
| P4 Programul ”Protecția Mediului” (cod program 2151) | | | | | |
| **Ținta/Scopul măsurii:** | | | | | |
| * Extinderea ariei de măsurare prin instalarea de noi puncte de monitorizare, în vederea creșterii numărului de echipamente de monitorizare a calității aerului și înlocuirea echipamentelor uzate fizic și moral; * Creșterea procentului de captură a datelor în vedere îndeplinirii obiectivelor de calitate a datelor prevăzute în legislația în vigoare și evaluării corespunzătoare a calității aerului; * Informarea corectă a populației și autorităților cu privire la calitatea aerului înconjurător; * Evitarea declanșării/continuării etapei contencioase pentru dosarele de infringement ale României în domeniul calității aerului, avându-se în vedere măsurile întreprinse la nivelul Comisiei Europene[[2]](#footnote-2). | | | | | |
| **Termen de implementare a măsurii** | | | | | |
| Anul 2028 | | | | | |
| **Etape, termene și indicatori pentru implementarea și evaluarea măsurii** | | | | | |
| **Etapa 1 pentru implementarea măsurii:**   * Introducerea măsurii și a indicatorilor aferenți în bugetul instituției, precum și în PSI al MMAP; * Semnarea celui de-al 4 contract subsecvent aferent Acordului Cadru pentru *„Dezvoltarea și optimizarea Rețelei Naționale de Monitorizare a Calității Aerului din România (servicii de optimizare pentru echipamente și achiziție de echipamente noi)”*, prin care se achiziționează servicii de reparații pentru echipamente din stațiile unde a fost realizată revizia generală, servicii de întreținere preventivă, precum și servicii pentru asigurarea materialelor de referință certificate și a consumabilelor necesare funcționării tuturor echipamentelor; * Prestarea serviciilor de întreținere preventivă pentru echipamentele din stațiile de monitorizare a calității aerului din RNMCA; * Aprobarea, prin hotărâre a Consiliilor Locale Iași, Timișoara, Brașov, Cluj-Napoca a planurilor integrate de calitate a aerului (acestea fac obiectul unei proceduri de infringement); * Analiza amplasamentelor a celor 198 de puncte fixe de monitorizare a calității aerului, în funcție de criteriile revizuite conform prevederilor noii directive privind calitatea aerului înconjurător; * Achiziția de echipamente noi, în vederea înlocuirii celor uzate fizic și moral, dar și în vederea dezvoltării RNMCA, pentru ca datele obținute din măsurători să corespundă prevederilor legislative europene (207 puncte fixe de monitorizare). | | | | | |
| **Termen de realizare** | **Tipul de date/documente ce se vor urmări\*)** | | **Indicatori de transmis către MF** | | **Ponderea în gradul de realizare al etapei** |
| T4 2025 | Bugetul instituției și PSI al MMAP, actualizate; | | două documente*\*\*)* | | 5% |
| Contract subsecvent nr.4 aferent Acordului Cadru pentru „Dezvoltarea și optimizarea Rețelei Naționale de Monitorizare a Calității Aerului din România” (pentru o parte din stații, conform Raport); | | 1 document | | 5% |
| Încheierea unui nou contract subsecvent pentru continuarea serviciilor de întreținere preventivă (pentru anumite echipamente de monitorizare a calității aerului, conform Raport); | | 1 document | | 5% |
| Planurile integrate de calitate a aerului aprobate prin hotărâre de Consiliile Locale Iași, Timișoara, Brașov, Cluj-Napoca; | | 4 documente | | 20% |
| Raport către Comisia Europeană privind calitatea aerului în anul 2024 (echipamentele din minimum 90% din punctele fixe de monitorizare din RNMCA îndeplinesc obiectivele de calitate a datelor prevăzute în legislația în vigoare (85%/an captura minimă de date asigurată de echipamentele de măsurare)); | | 1 document | | 15% |
| Contract de achiziții de echipamente noi, în vederea înlocuirii celor uzate fizic și moral. | | 1 document | | 10% |
| Ținta pt. anul 2025 este de 207 puncte fixe de monitorizare. | | 40% |
| Termen de raportare al realizării etapei 1 - T1 2026  Raportarea va conține datele și informațiile respectând macheta transmisă de Ministerul Finanțelor. | | | | | |
| **Etapa a 2-a pentru implementarea măsurii:**   * Introducerea măsurii și a indicatorilor aferenți în bugetul instituției, precum și în PSI al MMAP; * Aprobarea, prin hotărâre a Consiliului General al Municipiului București, a planului integrat de calitate a aerului al Municipiului București (acesta face obiectul a 2 proceduri de infringement); * Achiziția de echipamente noi, în vederea înlocuirii celor uzate fizic și moral, dar și în vederea dezvoltării RNMCA, pentru ca datele obținute din măsurători să corespundă prevederilor legislative europene. | | | | | |
| **Termen de realizare** | **Tipul de date/documente ce se vor urmări\*)** | **Indicatori de transmis către MF** | | **Ponderea în gradul de realizare al etapei** | |
| T4 2026 | Bugetul instituției și PSI al MMAP, actualizate; | două documente*\*\*)* | | 5% | |
| Planul integrat de calitate a aerului aprobat de Consiliului General al Municipiului București; | 1 document | | 10% | |
| Încheierea unui nou contract subsecvent pentru continuarea serviciilor de întreținere preventivă (pentru toate echipamente de monitorizare a calității aerului); | 1 document | | 5% | |
| Raport către Comisia Europeană privind calitatea aerului în anul 2025 (echipamentele din minimum 90% din punctele fixe de monitorizare din RNMCA îndeplinesc obiectivele de calitate a datelor prevăzute în legislația în vigoare (85%/an captura minimă de date asigurată de echipamentele de măsurare)); | 1 document | | 15% | |
| Raport privind verificarea performanțelor RNMCA și analiza amplasamentelor în care sunt amplasate în prezent cele 198 de puncte fixe de monitorizare a calității aerului, în funcție de criteriile revizuite conform prevederilor noii directive privind calitatea aerului înconjurător; | 1 document | | 15% | |
| Contract de achiziții de echipamente noi, în vederea înlocuirii celor uzate fizic și moral. | 1 document | | 10% | |
| Ținta pt. anul 2026 este de 231 puncte fixe de monitorizare. | | 40% | |
| Termen de raportare al realizării etapei 2 - T1 2027.  Raportarea va conține datele și informațiile respectând macheta transmisă de Ministerul Finanțelor. | | | | | |
| **Etapa a 3-a pentru implementarea măsurii:**   * Introducerea măsurii și a indicatorilor aferenți în bugetul instituției, precum și în PSI al MMAP; * Achiziția de echipamente noi, în vederea înlocuirii celor uzate fizic și moral, dar și în vederea dezvoltării RNMCA, pentru ca datele obținute din măsurători să corespundă prevederilor legislative europene. | | | | | |
| **Termen de realizare** | **Tipul de date/documente ce se vor urmări\*)** | **Indicatori de transmis către MF** | | **Ponderea în gradul de realizare al etapei** | |
| T4 2027 | Bugetul instituției și PSI al MMAP, actualizate; | două documente*\*\*)* | | 5% | |
| Încheierea unui nou contract subsecvent pentru continuarea serviciilor de întreținere preventivă (pentru toate echipamente de monitorizare a calității aerului); | 1 document | | 5% | |
| Raport către Comisia Europeană privind calitatea aerului în anul 2026 (echipamentele din minimum 90% din punctele fixe de monitorizare din RNMCA îndeplinesc obiectivele de calitate a datelor prevăzute în legislația în vigoare (85%/an captura minimă de date asigurată de echipamentele de măsurare)) | 1 document | | 15% | |
| Contract de achiziție de echipamente noi, în vederea înlocuirii celor uzate fizic și moral, dar și în vederea dezvoltării RNMCA, pentru ca datele obținute din măsurători să corespundă prevederilor legislative europene. | 1 document | | 10% | |
| Ținta pt. anul 2027 este de 251 puncte fixe de monitorizare. | | 65% | |
| Termen de raportare al realizării etapei 3 - T1 2028.  Raportarea va conține datele și informațiile respectând macheta transmisă de Ministerul Finanțelor. | | | | | |
| **Etapa finală:**   * Introducerea măsurii și a indicatorilor aferenți în bugetul instituției, precum și în PSI al MMAP; * Achiziția de echipamente noi, în vederea înlocuirii celor uzate fizic și moral, dar și în vederea dezvoltării RNMCA, pentru ca datele obținute din măsurători să corespundă prevederilor legislative europene; * Analiza amplasamentelor punctelor fixe de monitorizare a calității aerului | | | | | |
| **Termen de realizare** | **Tipul de date/documente ce se vor urmări\*)** | **Indicatori de transmis către MF** | | **Ponderea în gradul de realizare al etapei** | |
| T4 2028 | Bugetul instituției și PSI al MMAP, actualizate; | două documente | | 5% | |
| Încheierea unui nou contract subsecvent pentru continuarea serviciilor de întreținere preventivă (pentru toate echipamente de monitorizare a calității aerului); | 1 document | | 5% | |
| Raport către Comisia Europeană privind calitatea aerului în anul 2027 (echipamentele din minimum 90% din punctele fixe de monitorizare din RNMCA îndeplinesc obiectivele de calitate a datelor prevăzute în legislația în vigoare (85%/an captura minimă de date asigurată de echipamentele de măsurare)) | 1 document | | 15% | |
| Contract de achiziție de echipamente noi, în vederea înlocuirii celor uzate fizic și moral, dar și în vederea dezvoltării RNMCA, pentru ca datele obținute din măsurători să corespundă prevederilor legislative europene. | 1 document | | 10% | |
| Ținta pt. anul 2028 este de 261 puncte fixe de monitorizare. | | 65% | |
| Termen de raportare al realizării etapei finale - T1 2029 care va cuprinde datele și informațiile respectând macheta transmisă de Ministerul Finanțelor. | | | | | |

\*) cu indicarea actelor normative

*\*\*) cele două documente se referă la:*

* *Programul bugetar în care se regăsește măsura de eficientizare cu indicatorii aferenți*
* *Programul din PSI în care se regăsește măsura de eficientizare cu indicatorii aferenți*

În privința obiectivului *extinderea ariei de măsurare prin instalarea de noi puncte de monitorizare, în vederea creșterii numărului de echipamente de monitorizare a calității aerului și înlocuirea echipamentelor uzate fizic și moral*, se raportează în anul 2026 date, conform tabel, rezultate în urma elaborării Raportului privind verificarea performanțelor RNMCA și analiza amplasamentelor în care sunt amplasate în prezent cele 198 de puncte fixe de monitorizare a calității aerului, în funcție de criteriile revizuite conform prevederilor noii directive privind calitatea aerului înconjurător:

|  |  |
| --- | --- |
| **Indicatori** | **2025**  **an de referință** |
| Nr. de echipamente existente |  |
| Nr. de echipamente ce necesită înlocuirea |  |
| Nr. de echipamente necesar de achiziționat |  |

|  |  |  |  |  |
| --- | --- | --- | --- | --- |
| **Indicatori de rezultat** | **2025** | **2026** | **2027** | **2028** |
| Nr. de echipamente noi |  |  |  |  |
| Nr. de echipamente înlocuite |  |  |  |  |
| Nr. de echipamente existente |  |  |  |  |
| Ținta conform Raport  (număr de puncte fixe de monitorizare) | 207 | 231 | 251 | 261 |

În privința obiectivului *creșterea procentului de captură a datelor în vedere îndeplinirii obiectivelor de calitate a datelor prevăzute în legislația în vigoare și evaluării corespunzătoare a calității aerului*, se raportează anual, sintetic, date din Raportul transmis anual în luna septembrie către Comisia Europeană privind calitatea aerului în anul anterior.

În privința obiectivului *informarea corectă a populației și autorităților cu privire la calitatea aerului înconjurător*, se raportează anual modalitatea de publicare și frecvența cu care sunt aduse la cunoștința populației informații referitoare la calitatea aerului înconjurător, conform măsurătorilor realizate.

În privința obiectivului *evitarea declanșării/continuării etapei contencioase pentru dosarele de infringement ale României în domeniul calității aerului, avându-se în vedere măsurile întreprinse la nivelul Comisiei Europene*, se raportează anual informații referitoare la:

* Dosare noi de infringement în domeniul calității aerului, pentru care s-a declanșat etapa contencioasă (număr, obiect);
* Dosare existente de infringement în domeniul calității aerului, pentru care s-a declanșat etapa contencioasă (număr, obiect);
* Dosare existente de infringement în domeniul calității aerului, pentru care s-a continuat etapa contencioasă (număr, obiect).

1. Directiva (UE) 2024/2881 a Parlamentului European și a Consiliului din 23 octombrie 2024 privind calitatea aerului înconjurător și un aer mai curat pentru Europa (reformare). [↑](#footnote-ref-1)
2. Întrucât România nu a asigurat un număr și un tip de puncte de prelevare adecvate și nu a furnizat un procent suficient de date valabile, Comisia Europenă a emis, în iunie 2017, o scrisoare de punere în întârziere a României, revenind cu o scrisoare de punere în întârziere suplimentară, în iulie 2019, și cu un aviz motivat în iunie 2023, în care se menționează: ”Comisia consideră că există încă lacune în ceea ce privește numărul și tipul adecvat de puncte de prelevare, cerințele legale privind tipurile de puncte de prelevare și obiectivele de calitate a datelor”. În cazul în care nu se vor lua măsuri corespunzătoare, Comisia poate să sesizeze Curtea de Justiție a Uniunii Europene.

   În mai 2020, Comisia Europeană a emis o scrisoare de punere în întârziere în ceea ce privește nerespectarea valorilor-limită anuale/orare pentru dioxidul de azot care vizează cinci aglomerări (București, Iași, Timișoara, Cluj, Brașov) și implicit nestabilirea, în planurile privind calitatea aerului, a tuturor măsurile adecvate sau prin neadoptarea unui plan privind calitatea aerului, astfel încât perioada de depășire să fie cât mai scurtă cu putință în zonele menționate.

   În data de 30 aprilie 2020 a fost pronunțată hotărârea Curții de Justiție UE în cauza C-638/18 privind depășirea valorilor-limită pentru microparticule (PM10) în aglomerarea București. [↑](#footnote-ref-2)